b"\n_START_ARTICLE_\nBereitet die Wege, bereitet die Bahn!, BWV 132\n_START_SECTION_\nOrigen i context\n_START_PARAGRAPH_\nEl llibret \xc3\xa9s de Salomo Franck, a la partitura hi falta el coral final, possiblement perqu\xc3\xa8 es copi\xc3\xa0 en un full a part que es perd\xc3\xa9, fet que comportaria una cantata sense participaci\xc3\xb3 del cor; per\xc3\xb2 el mateix text de Franck proposa la cinquena estrofa de l'himne Herr Christ, der einig Gotes Sohn d\xe2\x80\x99Elisabeth Kreuziger (1524), que el mateix Bach empr\xc3\xa0 com a coral final de la cantata BWV 164 i que acostuma a cloure l'obra. El text est\xc3\xa0 molt relacionat amb l'evangeli del dia, Joan (1, 19-28), que narra el testimoni que Joan Baptista va donar als sacerdots i levites de Jerusalem, quan li preguntaren Qui ets tu? i contest\xc3\xa0 amb les paraules del profeta Isa\xc3\xafes (40, 3): Soc la veu d\xe2\x80\x99un que crida en el desert: Adreceu el cam\xc3\xad del Senyor, paraules amb qu\xc3\xa8 comen\xc3\xa7a la cantata. \xc3\x89s l'\xc3\xbanica cantat conservada per a aquest diumenge, cal recordar que a Leipzig no era permesa la m\xc3\xbasica figurada durant el per\xc3\xadode d'Advent i de Quaresma."